กรมอุทยานฯ ย้ำพื้นที่ลานลงจอดเฮลิคอปเตอร์ของนายกรัฐมนตรี บริเวณป่าโล่ใหญ่ จังหวัดชัยภูมิ เป็นพื้นที่ป่าเสื่อมสภาพไม่มีการตัดต้นไม้และปรับใช้พื้นที่เพียง 4 ไร่เท่านั้น
นายนพวงศ์ พฤษชาติ หัวหน้าอุทยานแห่งชาติตาดโตน จังหวัดชัยภูมิ กล่าวถึงกรณีกระแสข่าวมีการปรับพื้นที่ดินกว่า 10 ไร่ ให้เฮลิคอปเตอร์ของนายกรัฐมนตรีสามารถลงจอดได้ บริเวณป่าโล่ใหญ่ จังหวัดชัยภูมิ เพื่อมาปลูกต้นไม้เพียงต้นเดียว และการ
 
ห้ามประชาชนยื่นหนังสือร้องเรียนกับนายกรัฐมนตรี ที่จุดสกัดป่าโล่ใหญ่ เมื่อวันที่ 3 ธันวาคมที่ผ่านมา ว่า ก่อนปรับเป็นพื้นที่เสื่อมสภาพที่เปิดโล่งไม่มีต้นไม้ใหญ่หรือต้นไม้ขนาดเล็กมีเพียงหญ้าคาคลุมพื้นที่เท่านั้น โดยเดิมเป็นพื้นที่ราษฎรเข้ามาใช้ประโยชน์ เลี้ยงสัตว ทำไร่ ปลูกข้าว และสับปะรด ทำให้อุทยานแห่งชาติตาดโตนได้ขอคืนพื้นที่ป่าจากราษฎร เนื่องจากเป็นพื้นที่ป่าต้นน้ำเสื่อมสภาพแล้ว จำเป็นต้องฟื้นฟูให้กลับมาโดยเร็ว 13,000 ไร่ ด้วยการทำโครงการป่ารักษ์น้ำโล่ใหญ่ชัยภูมิ ทั้งการสร้างฝายมีชีวิตดำเนินการไปแล้ว 110 ฝาย และปลูกป่าหลากสี 5 โซนสี คือ สีเหลือง สีม่วง สีแสด สีชมพู และสีขาวดำเนินการไปแล้ว 7,060 ไร่ ปลูกต้นไม้ป่าให้ดอก  296,000 ต้น ส่วนการเปิดพื้นที่จัดทำลาเฮลิคอปเตอร์ ใช้พื้นที่ประมาณ 4 ไร่ ไม่ใช่ 10 ไร่ และไม่ได้ตัดต้นไม้ในพื้นที่ ทั้งนี้ นายกรัฐมนตรี ได้เปิดระบบการกระจายน้ำดัวยระบบโซลาร์เซลล์และการปลูกต้นไม้หลากสี เพื่อเป็นตัวแทนเชิงพื้นที่และเชิงสัญลักษณ์ 20 ต้น ในเบื้องต้นคาดว่า น่าจะเกิดจากการได้รับข้อมูลที่คลาดเคลื่อนในพื้นที่และมีนายทุนที่เสียผลประโยชน์จากการปฏิบัติงานของเจ้าหน้าที่รัฐเรื่องการขอคืนพื้นที่ป่าตลอดช่วงเวลาที่ผ่านมาอยู่เบื้องหลัง โดยใช้ราษฎรในพื้นที่บางรายเป็นคนขับเคลื่อนให้มีประเด็นเกิดขึ้น





หัวหน้าอุทยานแห่งชาติตาดโตน จังหวัดชัยภูมิ กล่าวย้ำกรณีการแจกบัตรติดหน้าอกให้กับราษฎรเฉพาะกลุ่ม ส่วนชาวบ้านที่เดือดร้อนถูกกีดกัน ว่า ไม่ได้มีการกีดกัน แต่สภาพพื้นที่มีจำกัดและการเดินทางมาลำบาก โดยรถยนต์สามารถเดินรถได้เพียงทางเดียว ไม่สามารถวิ่งสวนทางได้ ทำให้ราษฎรไม่สามารถเข้าบริเวณงานได้ทุกคน ส่วนการรับหนังสือร้องเรียนศูนย์ดำรงธรรมส่วนหน้าของรัฐบาล จังหวัดชัยภูมิ ได้จัดตั้งศูนย์รับเรื่องร้องเรียนไว้แล้วบริเวณจุดสกัดโล่ใหญ่ เพื่อรับข้อร้องเรียนของราษฎร สำหรับการติดบัตรประจำตัวของราษฎรเป็นมาตรการตรวจรักษาความปลอดภัยของทางฝ่ายความมั่นคงและฝ่ายปกครอง